**A PANNONHALMI BENCÉS GIMNÁZIUM ÉS KOLLÉGIUM DIÁKÖNKORMÁNYZATÁNAK ALAPSZABÁLYZATA**

**Tartalom:**

**Cím: Oldal:**

1. Preambulum………………………………………………..**3**
2. A Diákönkormányzat céljai és feladatai…………………...**4**
* 1.§-3.§
1. A Diákönkormányzat jogai………………………………...**4**
* 4.§-7.§
1. A Diákönkormányzat Vezetősége……………………….....**6**
* 8.§
1. A Diákönkormányzat Képviselőháza……………………....**8**
* 9.§
1. A Diákönkormányzat Bizottsági Tanácsa……………….....**9**
* 10.§
1. A Diákönkormányzat választásai…………………………..**9**
* 11.§
1. A Diákönkormányzat Alapszabályzatának módosítása…...**10**
* 12.§
1. A Diákönkormányzat pénzügyei……………….………….**11**
* 13.§
1. A Diákönkormányzatot Segítő Személy……………….......**11**
* 14.§
1. A Nyilvánosság…………………………………………….**12**
* 15.§-16.§
1. Záró Rendelkezés…………………………………………..**12**

**Preambulum**

A Pannonhalmi Bencés Gimnázium és Kollégium diákjai olyan szoros közösséget alkotnak, amelyre kevés példa akad a XXI. század elején. A Diákönkormányzatnak elő kell segítenie, hogy ez a közösség erősödjön, reflektálnia kell a diákságot ért kihívásokra, és a hagyományok szellemében állandó megújulásra serkenteni önmagát és a diákságot.

A Diákönkormányzat különösen fontosnak tartja, hogy jelen Alapszabályzatra alapozva, az önkormányzatiság és az alkotmányos köztársaság elveit alkalmazva, és a nyugat-európai demokratikus hagyományokat követve, a gimnázium életének megszervezését és fejlesztését az iskola vezetőségével és a nevelőtestülettel együttműködve elősegítse.

**A Diákönkormányzat céljai és feladatai**

1.§ 1. A Diákönkormányzat a Pannonhalmi Bencés Gimnázium és Kollégium tanulói

 által létrehozott érdekképviseleti szerv, amely a nemzeti köznevelésről szóló 2011. évi CXC. törvény (Nkt.) által meghatározott jogokkal és feladatkörrel rendelkezik.

2.§ 1. A Diákönkormányzat jelen Alapszabályzata az alkotmányos köztársaság elveire van alapozva.

3.§ 1. A Diákönkormányzat a Gimnázium keresztény szellemiségét tiszteletben tartva, összetartó, az iskolát szerető közösséggé szeretné formálni az itt tanuló diákokat.

 2. Célja és feladata a diákok érdekképviselete, az iskola belső és külső kapcsolatrendszerének építésében és ápolásában való közreműködés, a diákság tájékoztatása, valamint, hogy anyagi lehetőségeihez mérten támogassa az iskola rendezvényeit, a kulturális- és sportéletét.

**A Diákönkormányzat jogai**

4.§ 1. A Diákönkormányzat - a nevelőtestület véleményének kikérésével - az alábbi kérdésekben rendelkezik döntési joggal:

a) saját Alapszabályzatának megalkotása

b) saját működésének, munkájának a megszervezése

c) a diákság tájékoztatása munkájáról

d) tisztségviselőinek megválasztása

e) a Diákönkormányzat rendelkezésére álló anyagi eszközök felhasználása

f) tanévenként egy tanítás nélküli munkanap programjának megszervezése

5.§ 1. A Diákönkormányzat véleményezési joggal rendelkezik a következőkben:

a) Az iskola Szervezeti és Működési Szabályzatának elfogadása, módosítása, jogszabály által meghatározott kérdésekben (például a Diákönkormányzat működési feltételeinek biztosítása, a tanulói véleménynyilvánítás rendszere)

b) A Házirend elfogadása és módosítása

c) A tanulói szociális juttatások elosztási elveinek meghatározása

d) Az ifjúságpolitikai célokra biztosított pénzeszközök felhasználása

e) Az ünnepélyek és megemlékezések rendje, a hagyományok ápolásával kapcsolatos feladatok

f) A Diákönkormányzat és annak képviselői, valamint az iskola vezetői közötti kapcsolattartás formája és rendje

g) A Diákönkormányzat működéséhez szükséges helyiséghasználat, eszközhasználat, költségvetési támogatás és egyéb szükséges feltételek biztosítása

h) A Diákönkormányzat részére biztosított helyiségek kijelölése, használati rendjének megállapítása, használati jogának megvonása

i) A mindennapi testedzés formái és az iskolai sportkör, valamint az iskola vezetése közötti kapcsolattartás formái és rendje

j) A szociális ösztöndíj, illetve a szociális támogatás megállapításának és felosztásának elveinek meghatározása

k) A tanulók véleménynyilvánításának, a tanulók rendszeres tájékoztatási rendjének és formáinak meghatározása

l) A tanulók jutalmazási elveinek és formáinak meghatározása

m) A fegyelmező intézkedések formái és alkalmazásának elveinek meghatározása

n) A szülőkre vonatkozó tájékoztatási formák meghatározása

o) Minden olyan kérdésben, amelyek meghatározásában a Diákönkormányzat egyetértési jogát jogszabály előírja

p) Egyéb jogszabályokban meghatározott kérdések

6.§ 1. A Diákönkormányzatnak véleményezési joga a fenntartó megkeresésére a következőkben van:

a) Az intézmény megszüntetése, átszervezése

b) Az intézmény feladatainak megváltoztatása

c) Az intézmény nevének megállapítása

d) Az intézmény igazgatójának megbízatása, illetve annak visszavonása

e) Az intézmény költségvetésének megállapítása és módosítása adott kérdésben hozott döntés során

2. A Diákönkormányzatnak véleményezési joga az iskola vezetésének megkeresésére a következőkben van:

a) Az érettségi írásbeli vizsga szervezésével, a szóbeli vizsganapok kijelölésével és beosztásával, a vizsgacsoportok kialakításával kapcsolatos döntésekben való részvétel

b) Tankönyvvásárlási támogatás rendjével kapcsolatos nevelőtestületi döntésekben

3. A Diákönkormányzatnak véleményezési joga a nevelőtestület megkeresésére a következőkben van:

a) A tanév helyi rendjének elfogadása előtt a tanulókat érintő programok tekintetében

b) A hit és vallásoktatás idejének és helyének meghatározásában

c) Az iskolai sportkör működési rendjének megállapításában

d) A könyvtár és a sportlétesítmények működési rendjének kialakításában

e) A tanórán kívüli tevékenység formáinak meghatározásában

f) A tanulói pályázatok és versenyek meghirdetésében és megszervezésében

g) A tanulók helyzetét értékelő és elemző beszámolók elkészítésében és elfogadásában

h) A kollégiumba való felvétel elveinek meghatározásában

i) Az intézményi minőségirányítási program elfogadásában

j) A tanuló ellen indult fegyelmi eljárás során a kötelezettségszegés súlyának megállapításában, illetve annak megítélésében

k) A tanulók nagyobb közösséget érintő, bármilyen tartalmú döntés meghozatalában

7.§ 1. A Diákönkormányzat három fő szerve a Diákönkormányzat Vezetősége, a Diákönkormányzat Képviselőháza, és a Diákönkormányzat Bizottsági Tanácsa.

**A Diákönkormányzat Vezetősége**

8.§ 1. a) A Diákönkormányzat Vezetőségének a feladata a Pannonhalmi Bencés Gimnázium Diákönkormányzatának irányítása.

 b) A Diákönkormányzat Vezetősége öt tisztviselő tagból áll: a Diákönkormányzat elnöke, alelnöke, jegyzője, pénztárosa, és kommunikátor személye.

 c) A Diákönkormányzat Vezetőségének feje a Diákönkormányzat elnöke.

 d) A Diákönkormányzat Vezetőségének tagjainak tisztségvállalási ciklusa az adott év diákönkormányzati választásaitól a következő tanév választási időszakáig terjed.

 e) A Diákönkormányzat Vezetőségében ugyanazt a pozíciót egy személy maximum két cikluson keresztül töltheti be.

2. A Diákönkormányzat elnöke

 a) A Diákönkormányzat elnöke a Diákönkormányzat egészének, illetve a Diákönkormányzat Vezetőségének a legfőbb végrehajtó személye.

b) A Diákönkormányzat elnökét az iskola diáksága közvetlenül választja meg.

c) A Diákönkormányzat elnöke továbbá

i. Összehívja és levezeti a Diákönkormányzat Vezetőségének üléseit

 ii. Az iskola vezetősége előtt és külső fórumokon képviseli a Diákönkormányzatot

 iii. Kapcsolatokat épít és tart fenn más iskolák diákjaival és diákszervezeteivel

 iv. Aláírhatja a Diákönkormányzat Képviselőháza által hozott döntéseket

 v. Ügyenként egyszer megvétózhatja a Diákönkormányzat Képviselőháza által hozott döntéseket

 vi. Kijelöli a Diákönkormányzat alelnökét a diákönkormányzati elnökválasztáson rajta kívül két legtöbb szavazatot – legalább 30-at – elnyerő személyek közül.

 vii. Kiejlöli a Diákönkormányzat jegyzőjét, pénztárosát, és kommunikátor személyét a diákönkormányzati választás egyéb elnökjelöltei közül, a Diákönkormányzat Képviselőházából, vagy a Diákönkormányzat Bizottsági Tanácsából.

 viii. Kiállítja a Képviselőház Ügyvezető elnökeinek sorrendjét a diákönkormányzati választásokat követően.

d) Ha a Diákönkormányzat elnöke a 8. cikkely 2.c.vi. pontja értelmében alkalmatlannak nyilvánítja a két lehetséges alelnökjelöltet, akkor a Diákönkormányzat Képviselőházára száll az alelnök kinevezésének joga, akinek személyét a Diákönkormányzat elnöke köteles elfogadni.

3. A Diákönkormányzat alelnöke

a) A Diákönkormányzat alelnöke a Diákönkormányzatban a Diákönkormányzat elnöke után a legmagasabb tisztséget betöltő személy.

b) A Diákönkormányzat alelnökét a Diákönkormányzat elnöke nevezi ki az elnökválasztáson induló többi jelölt, illetve a Diákönkormányzatban egyéb tisztséget ellátó személyek közül.

c) A Diákönkormányzat alelnöke továbbá:

i. Tanácsokat ad a Diákönkormányzat elnökének

 ii. A Diákönkormányzat elnökével együtt képviseli a Diákönkormányzatot

 (ld.:8.§ 1.c.ii.)

 iii. A Diákönkormányzat elnökének akadályoztatása esetén ellátja az elnöki funkciókat

 iv. A Diákönkormányzat elnökének lemondása vagy kiszavaztatása esetén a Diákönkormányzat helyébe lép és a 8. cikkely 2.c.vi. pontja értelmében a Diákönkormányzat Képviselőházából nevezi ki az új alelnököt.

4. A Diákönkormányzat jegyzője

a) A Diákönkormányzat jegyzője a Diákönkormányzat Vezetőségében másodrendű tisztséget tölt be.

b) A Diákönkormányzat jegyzőjét a Diákönkormányzat elnöke nevezi ki az elnökválasztáson induló többi jelölt, illetve a Diákönkormányzatban egyéb tisztséget ellátó személyek közül.

c) A Diákönkormányzat jegyzője továbbá:

 i. Jegyzi és jegyzőkönyvet vezet a Diákönkormányzat Vezetőségének ülésein elhangzottakról

 ii. Megfelelően tárolja a Diákönkormányzat jegyzőkönyveit és hivatalos dokumentumait.

 iii. Lepecsételi a Diákönkormányzat hivatalos dokumentumait

 iv. Megfelelően tárolja a Diákönkormányzat pecsétjét

 v. Előkészíti a Diákönkormányzat hivatalos dokumentumait

5. A Diákönkormányzat pénztárosa

a) A Diákönkormányzat pénztárosa a Diákönkormányzat Vezetőségében másodrendű tisztséget tölt be.

b) A Diákönkormányzat pénztárosát a Diákönkormányzat elnöke nevezi ki az elnökválasztáson induló többi jelölt, illetve a Diákönkormányzatban egyéb tisztséget ellátó személyek közül.

c) A Diákönkormányzat pénztárosa továbbá:

 i. Számon tartja a Diákönkormányzat vagyonát

 ii. Negyedévente pénzügyi kimutatást küld a Diákönkormányzat Képviselőházának és Bizottsági Tanácsának

iii. A Diákönkormányzatot Segítő Személlyel együtt ellenőriz minden pénzmozgást

iv. Ciklusa elején ajánl egy költségvetést a Diákönkormányzat Képviselőházának, a Diákönkormányzat Vezetőségének és Bizottsági Tanácsának véleményének kikérésével.

6. A Diákönkormányzat kommunikátor személye

a) A Diákönkormányzat kommunikátor személye a Diákönkormányzat Vezetőségében harmadrendű tisztséget tölt be.

b) A Diákönkormányzat kommunikátor személyét a Diákönkormányzat elnöke nevezi ki az elnökválasztáson induló többi jelölt, illetve a Diákönkormányzatban egyéb tisztséget ellátó személyek közül.

c) A Diákönkormányzat kommunikátor személye továbbá:

 i. A Diákönkormányzat weboldaláért és egyéb szociális médiáiért felelős

 ii. Információkat gyűjt a Diákönkormányzat minden szervének tevékenységéről, és nyilvánossá teheti a Diákönkormányzat weboldalán és egyéb szociális médiáin

iii. Az iskolaújságnak beszámol a Diákönkormányzat valamennyi szervének működéséről.

iv. A Diákönkormányzatot Segítő Személlyel együtt biztosítja az iskola vezetősége és a Diákönkormányzat közötti kommunikációt

v. Felel a diákság tájékoztatásáért a Diákönkormányzatban hozott döntésekről

7. A Diákönkormányzat Vezetőségéből való lemondás vagy kiszavazás esetén, az elnök nevezi ki az adott tisztséget betöltő új személyt, a Diákönkormányzat Képviselőházának jóváhagyásával.

8. Abban az esetben, hogy a Diákönkormányzat elnöke lemond vagy kiszavaztatik tisztségéből, az alelnök veszi át az elnökséget (ld. 8.§ 3.c.iv.), és új alelnököt nevez ki magának a Diákönkormányzat Képviselőházából.

**A Diákönkormányzat Képviselőháza**

9.§ 1. A Diákönkormányzat Képviselőháza a Diákönkormányzat döntéshozó fóruma.

2. A Diákönkormányzat Képviselőházának tagjai az osztályok által megszavazott képviselők.

3. A Diákönkormányzat Képviselőházába az osztályok egyenlő számban küldenek képviselőket a Képviselőház Működési Szabályzatának meghatározása szerint; egy képviselőt azonban minden osztály köteles beválasztani a Diákönkormányzat Képviselőházába.

4. A Diákönkormányzat Képviselőházának képviselőinek megválasztására a Szent Márton napját megelőző két héten belül kerül sor.

5. A Diákönkormányzat Képviselőházának üléseit a Képviselőház Ügyvezető Elnöke hívja össze.

6. A Képviselőház Ügyvezető Elnökének személye a tanév negyedéveinek függvényében változik.

7. A Képviselőház Ügyvezető elnöki pozíciójának váltakozását a Diákönkormányzat elnöke határozza meg; a 10. és 11. évfolyam képviselőit jelöli ki tetszőleges negyedévre a diákönkormányzati választások után.

8. A Képviselőházat legalább havonta egyszer össze kell hívni.

9. A Képviselőház határozatképes, ha a képviselők legalább 50%-a jelen van.

10. A Képviselőház feladata az iskola diákságát közvetlenül érintő ügyek megtárgyalása és azokra a Diákönkormányzat Bizottsági Tanácsának, illetve a Diákönkormányzat Vezetőségének a megoldást kidolgozni és továbbítani.

11. A Képviselőház megalakulását követően, illetve a tanév félévénél állítja fel a Diákönkormányzat állandó bizottságait illetve a szerinte szükséges bizottságokat, és azoknak koordinálásával a Diákönkormányzat Bizottsági Tanácsát bízza meg.

12. A Képviselőház a diákönkormányzati választások után a Diákönkormányzat elnöke által kinevezett tisztségviselők tisztségvállalását megerősítheti, illetve elutasíthatja. Elutasítás esetében a Diákönkormányzat elnöke új személyt választ a tisztségbe, amit a Képviselőháznak kell megszavaznia.

13. Abban az esetben, hogy a Diákönkormányzat elnöke és alelnöke egyszerre lemond, a Diákönkormányzat Képviselőházának jogában áll kinevezni egy új elnököt a Képviselőház azévi négy Ügyvezető elnökei közül. Az új elnök a 8. cikkely 2.c.vi. pontja értelmében a Diákönkormányzat Képviselőházából nevezi ki az új alelnököt.

14. A Képviselőház bármikor indíthat bizalmi szavazást a diákújság főszerkesztője ellen.

15. A Képviselőház a Diákönkormányzat elnöke által megvétózott döntéseket kétharmados többségű titkos szavazással érvénybe léptetheti; ezt a döntést a Diákönkormányzat elnökének kötelező aláírni.

16. A Képviselőház ellenőrzi és véleményezi a Diákönkormányzat Vezetőségének és Bizottsági Tanácsának munkáját.

17. A Képviselőház saját, illetve a Diákönkormányzat másik fő szerveinek indítványozására a Diákönkormányzat Vezetőségének bármely tagja ellen kezdeményezhet bizalmi szavazást, amely a szükséges kétharmados küszöb elérésével az érintett személy tisztségétől való megfosztását jelenti.

18. A Képviselőház feladatai közé tartozik még a Diákönkormányzat pénztárosa által javasolt költségvetés módosítása/elfogadása, valamint saját üléseinek rendjéről írott Működési Szabályzat kiállítása.

**A Diákönkormányzat Bizottsági Tanácsa**

10.§ 1. A Diákönkormányzat Bizottsági Tanácsa a Diákönkormányzat végrehajtó testülete.

 2. A Diákönkormányzat Bizottsági Tanácsának tagjai az állandó bizottságok és a Diákönkormányzat Képviselőháza által felállított bizottságok elnökei és alelnökei.

 3. A Diákönkormányzat három állandó bizottsága a Házirend bizottság, Program bizottság, és Ebédlő bizottság.

 4. A Bizottsági Tanács akkor határozatképes, ha tagjai 50%-a jelen van.

 5. A Diákönkormányzat Bizottsági Tanácsának üléseit alapvetően a Bizottsági Tanács elnöke hívja össze.

 6. A Bizottsági Tanácsot legalább havonta egyszer össze kell hívni.

 7. A Bizottsági Tanács feladata a bizottságok közötti kapcsolat építése és a hatékony együttműködésükhöz szükséges döntések meghozatala.

 8. A Bizottsági Tanács feladatai közé tartozik még a Bizottsági Tanács elnökének és alelnökének megválasztása, valamint saját működésének és üléseinek rendjéről írott Működési Szabályzat kiállítása.

**A Diákönkormányzat választásai**

11.§ 1. A Diákönkormányzat választásait az előző tanév vezetősége bonyolítja le; az elnök feladata a választás kihirdetése az egész diákságnak a Veni Sancte-t követő héten.

 2. A Diákönkormányzat választásai három részre oszlanak: az elnökválasztásra, a képviselőválasztásokra, és a bizottsági választásokra.

 3. A választások időben a következő sorrendet követik: képviselőválasztás, elnökválasztás, és bizottsági választások.

 4. A képviselőválasztások a Diákönkormányzat Képviselőházának Működési Szabályzata szerint történnek, a Szent Márton hetet megelőző két hétben.

 5. Az képviselőválasztásokat az elnökválasztás követi, amelyen az iskola bármely diákja indulhat.

 6. Az elnökválasztásra történő jelölés az új választások kihirdetésétől a Veni Sancte utáni harmadik hétig lehetséges.

 7. Az elnökválasztásra való jelölés akkor érvényes, ha a jelölt a Diákönkormányzat által kiosztott jelölőlapon minimum 50 támogató aláírást szerez diáktársaitól, és azok közül osztályonként minimum ötöt szerez 5 különböző osztályból.

 8. Egy diák maximum 3 jelölt jelölését támogathatja aláírásával; ennek túllépése ugyanazon diák összes jelölő aláírását érvényteleníti.

 9. Az elnökválasztás kampányidőszaka a jelölést lezáró naptól a választás időpontjáig tart.

 10. Szent Márton napjára (november 10-11.) mindenféle kampány szünetel; ennek megszegése a választásról való kizárást vonja maga után.

 11. Az elnökválasztásra a Szent Márton nap utáni első szabad vasárnapon kerüljön sor.

 12. A választások során egy mandátumot vagy tisztséget elnyerő személy már nem pályázhat meg a Diákönkormányzat egyéb szervében tisztséget; erre kivétel a bizottsági elnökség.

**A Diákönkormányzat Alapszabályzatának módosítása**

12.§ 1. A Diákönkormányzat Alapszabályzat módosítása abban áll, hogy a jelen

Alapszabályzat szövegét vagy szövegrészét módosítani nem, csak kiegészíteni vagy hatálytalanítani lehet.

 2. Az Alapszabályzat módosítását a 12. cikkely 1. pontjának figyelembe vételével, a Diákönkormányzat Képviselőháza vagy Vezetősége kezdeményezheti.

 3. A módosítás részletes felvázolása és megvitatása után, a Diákönkormányzat Képviselőháza, annak teljes létszáma kétharmados többségű igenlő szavazatával fogadja el az említett módosítást, vagy annak hiányában utasítja el azt.

 4. Alapszabályzat módosítás esetén, a módosítás a Diákönkormányzat Vezetősége elé kerül elfogadásra. A módosítás részletes megvitatása után a Diákönkormányzat Vezetősége, annak teljes létszáma 4/5-ös többségű igenlő szavazatával az említett módosítást elfogadhatja, vagy annak hiányában visszautasítja a Diákönkormányzat Képviselőházának újratárgyalásra.

 5. Abban az esetben, ha a Diákönkormányzat Vezetősége visszutasítja az Alapszabályzat módosítást a Diákönkormányzat Képviselőházának újratárgyalásra, a Képviselőház, annak teljes létszáma 4/5-ös többségű igenlő szavazatával az említett módosítást életbe lépteti.

6. A Diákönkormányzat elnöke minden módosításról elfogadó nyilatkozatot köteles aláírni, amelyet a Diákönkormányzat jegyzője állít ki.

7. A Diákönkormányzat elnökének vétójoga nem terjed ki az Alapszabályzat- módosításokra.

 8. Az Alapszabályzatot kiegészítő vagy annak részét hatálytalanító módosítások, valamint a Diákönkormányzat elnöke által aláírt elfogadó nyilatkozatok rögzítése és tárolása a Diákönkormányzat jegyzőjének feladata.

**A Diákönkormányzat pénzügyei**

13.§ 1. A Diákönkormányzat pénzügyeiért a Diákönkormányzat pénztárosának elszámolási kötelezettsége van.

 2. A Diákönkormányzat pénztárosa negyedévente kimutatást készít a Diákönkormányzat Képviselőházának és Bizottsági Tanácsának, valamint az iskola vezetésének.

 3. A Diákönkormányzat vagyona a Diákönkormányzatot Segítő Személy kezelésében van.

 4. A Diákönkormányzat pénztárosának jóváhagyásával a Diákönkormányzat Vezetőségének bármely tagja kérhet ki pénzt; a Diákönkormányzatot Segítő Személy és az adott személy aláírásával rögzítik a pénzmozgást.

 5. Az éves költségvetés ajánlása és az éves beszámoló elkészítése a pénztáros feladata, múlt évek tapasztalata és a jelen helyzet alapján.

 6. A költségvetés megvitatása és elfogadása a Diákönkormányzat Képviselőházának feladata, aminek keretein belül jogosult a Diákönkormányzat minden szerve pénzügyi döntések meghozatalára.

 7. A Diákönkormányzatot Segítő Személy olyan pénzmozgást megtagadhat, amely a Házirendbe vagy állami jogszabályba ütközik.

**A Diákönkormányzatot Segítő Személy**

14.§ 1. A Diákönkormányzatot Segítő Személyt a Diákönkormányzat Képviselőháza választja titkos szavazással.

2. A Diákönkormányzatot Segítő Személy visszahívásáról félév után lehet szavazni.

3. A Diákönkormányzatot Segítő Személy tanácskozási joggal minden szerv ülésén jelen lehet, amelyre a Diákönkormányzat adott szervének vezetője meghívja.

4. A Diákönkormányzat vagyonát a Diákönkormányzatot Segítő Személy kezeli.

5. A Diákönkormányzatot Segítő Személy feladata, hogy közvetítsen a Diákönkormányzat és az iskola vezetősége között, valamint tanácsokkal lássa el a Diákönkormányzatot.

6. A Diákönkormányzatot képviseli a tantestület előtt.

7. Összekötő szerepet játszik az iskola vezetősége és a Diákönkormányzat között.

8. Ellátja az elsődleges törvényességi felügyeletet a Diákönkormányzat tevékenységével kapcsolatban.

9. Támogatja a Diákönkormányzat széleskörű jogérvényesítését.

10. Kérésre beszámol saját tevékenységéről a Diákönkormányzat Képviselőháza előtt.

**A Nyilvánosság**

15.§ 1. A Diákönkormányzat egyik legfontosabb feladata, hogy elősegítse önkormányzati elveken alapuló működését, és támogassa a diákság kezdeményezéseit.

2. Ezeknek elősegítésének fontos előfeltétele a diákság tájékoztatása.

3. A Diákönkormányzat adott szervének üléseinek nyilvánossága, az adott szerv Működési Szabályzata által van meghatározva.

16.§ 1. A Pannonhalmi Bencés Gimnázium és Kollégium iskolaújsága a Pannonhalmi Zsemle.

2. Az iskolaújság nem tartozik a Diákönkormányzat fő szervei közé; a Diákönkormányzat keretein belül korlátozott autonómiát élvez.

3. Az iskolaújság működésének rendjét a Pannonhalmi Zsemle Működési Szabályzata határozza meg.

4. Az iskolaújság a Diákönkormányzat Képviselőházába egy képviselőt küldhet, aki annak ülésein kizárólag véleményezési joggal rendelkezik.

5. Az iskolaújság főszerkesztője vagy más vezetője ellen a Diákönkormányzat Képviselőháza bizalmi szavazást indíthat, amelyet kétharmados többséggel megszavazhat.

6. A szavazás érvényessége esetén az iskolaújság kötelessége új vezetőre javaslatot tennie a szavazást követő egy hónapon belül.

**Záró Rendelkezés**

A Diákönkormányzat ezen Alapszabályzaton alapuló működését, a Diákönkormányzat

törvényhozása és a Pannonhalmi Bencés Gimnázium diákjai által ránk ruházott hatalommal élve, ezen határozattal, jóváhagyjuk.

 ………………………… …………………………

 Káplár Bazil Benedek Horváth László

 elnök alelnök

 ……………………………

 Ilosvai András

 jegyző

Kelt: ……………………………………………………..

**Módosítási Rendelkezések**

1. Az iskola bármely diákja minimum ötven diák aláírásával petíciót nyújthat be a Diákönkormányzat Képviselőházának, amit ugyanazon Képviselőház köteles megvitatni és róla döntést hozni.
2. Ha az iskola bármely diákja a Diákönkormányzat Képviselőházának olyan petíciót nyújt be, amit több mint 150 diák aláírása támogat, a Diákönkormányzat Képviselőháza köteles iskola szinten szavazást elrendelni az ügyet illetően. A szavazás lebonylításának feladata a Diákönkormányzat Vezetőségére hárul.